Primarul PSD din Seaca, județul Teleorman: La prezidențiale ar trebui să ”aibe” drept de vot cei care ”stă” în țară, nu să ne aleagă diaspora președintele

Primarul social-democrat al comunei Seaca din județul Teleorman, de care aparține celebra Insulă Belina, a declarat sâmbătă, la congresul PSD, că românii plecați din țară nu ar trebui să ”aibe” drept de vot la alegerile prezidențiale.

Declarația a fost făcută de primarul Lucian Călin, aflat la al șaselea mandat, pentru publicația Recorder.

”La alegerile prezidențiale ar trebui să aibe drept de vot cei care stă în țară, cei care plătesc impozite aici, nu să ne aleagă cei din diaspora președintele. Sunt acolo, să stea acolo, să-și aleagă acolo președintele”, a spus Lucian Călin.

Întrebat unde este primar, social-democratul a răspuns: ”La Seaca. Insula Belina”.

Citește integral pe Recorder.ro: Teoria celor doi neuroni şi alte întâmplări de la Congresul PSD